Turin Hərbi Akademiyası

Turin Hərbi Akademiyası () — Turin şəhərində yerləşən hərbi tipli ali məktəb. İtaliya quru qoşunlarında xidmət edən zabitlərin tam ali hərbi təhsil aldığı ali hərbi təhsil müəssisəsi. Apennin yarımadasında və Avropada tam ali hərbi təhsil verən ən qədim universitetlərdən biri. 
 Tarixi 
1739-cu ildə Sardiniya krallığı və Savoyya hersoqluğu dövründə III Karl Emmanuil tərəfindən Kral Artilleriya və İstehkam Məktəbinin () yaradıldığı gün (1739-1816) akademiyanın əsası qoyulub. Hərbi məktəb Pyemontun hərbi ənənəsinin beşiyi və daha sonra İtalyan hərbi ənənələrinin əksəriyyətinin əsasını təşkil edib.
250px|thumb|left|Akademiyanın Turin şəhəri "Palazzo dell'Arsenale" malikanəsində yerləşən əsas korpusu, 1920-ci illər
280px|thumb|right|Akademiyanın binasının giriş qapısında aslan və lövhə
II Viktor Emanuel məktəbin fəaliyyətində əhəmiyyətli dəyişikliklər edərək onu 1863-cü ildə onu "Artilleriya Hərbi Texniki Məktəbi"nə çevirib.F. Turri, E. Zamperini, V. Cappelletti, Military Contribution to Building Technical Evolution in Italy (1860-1940), in Proceedings of the Third International Congress on Construction History - Cottbus (Germany), 20th-24th May 2009, pp. 1427-1434.

2003-cü ilin iyun ayından akademiya hazırda adlandığı, "Ordu Tətbiqi Məktəbi və Hərbi Tədqiqatlar İnstitutu" adını alıb.

Akademiyanın əsasını Parma piyada məktəbi və Pinerolodakı süvari məktəbi ilə birləşmə təşkil edib.

Bu, Avropada ilk belə akademiya idi.

Onun təkcə İtaliyanın deyil, həm də bir çox Avropa ölkələrinin tarixinə böyük təsiri olub. Akademiyanın bir çox məzunları ölkələrinin mədəni-siyasi həyatında, iqtisadi və sosial inkişafında mühüm rol oynamış dövlət xadimləri, dövlət başçıları, hərbi nazirlər və iri hərbi rəhbərlər olublar.

Hazırda Turin Hərbi Akademiyasına daxil olmamışdan əvvəl zabitlər leytenant rütbəsi aldıqları Modena Hərbi Akademiyasında iki il davam edən ilkin hazırlıqdan keçirlər. Turində strategiya elmini və müxtəlif silah növlərini öyrənərək üç il ərzində hazırlığı başa vururlar.

Turin Hərbi Akademiyasında təlim və təhsil aşağıdakı istiqamətlər üzrə aparılır:

 Piyada, süvari və artilleriya zabitlərinin siyasi və təşkilati hazırlığı;
 Hərbi mühəndislərin, rabitə zabitlərinin, nəqliyyat və avadanlıqların texniki baxış hazırlığı;
 İdarəetmə və kadr təhlükəsizliyi üzrə ixtisas hazırlığı.

 Akademiyanın məşhur məzunları 
280px|thumb|right|Turin Hərbi Akademiyasının kursantlarının andiçmə mərasimi
 Aleksandru Averesku;
 Pyetro Badalyo;
 Kamillo Kavur;
 Fiorenzo Bava Bekkaris;
 Nikola Bakargiev;
 Armando Diaz;
 Nikola Jekov;
 Luici Kadorna;
 Jozef Lui Laqranj;
 Alfonso Ferrero Lamarmora;
 Prenk Pervizi və başqaları.

 İstinadlar 

 Xarici keçidlər 
 The Military Academy
 Сайт академии

Kateqoriya:İtaliya universitetləri